**Практическо ръководство/насоки за провеждане на национално оценяване с индикаторите на ЮНЕСКО за интернет универсалност**

Рамката на ЮНЕСКО за индикатори за универсалност в Интернет (IUI) е уникален и мощен ресурс, който е разработен чрез обширен процес на изследвания, консултации и анализи, за да помогне на правителствените органи за политиката и регулирането, както и на други заинтересовани страни да:

* развият ясно и по същество разбиране за своята национална интернет среда и политики;
* оценят тази среда и политики във връзка с прилагането на принципите на ЮНЕСКО за ***правата, отвореността, достъпността и мултистейкхолдър модела (ROAM)***;
* формулирт политически препоръки и практически инициативи, които ще им позволят да постигнат целите си и да се приведат в съответствие с принципите на ЮНЕСКО за развитието на Интернет.

**Изпълнение на индикаторите**

Прилагането на рамката изисква внимателно планиране, достатъчно време и ресурси за ефективно събиране и анализ на данни и приобщаващо обсъждане на констатации и препоръки. Това може да бъде разделено на осем основни стъпки за действие:

|  |
| --- |
| Стъпка на действие 1: Създаване на Консултативен съвет на всички заинтересовани страни/БордСтъпка на действие 2: Изграждане на съвместен изследователски екипСтъпка на действие 3: Разработване на изследователски план за действие Стъпка на действие 4: Събиране на данни и източнициСтъпка на действие 5: Анализ на даннитеСтъпка на действие 6: Изготвяне на доклад/отчет и препоръкиСтъпка на действие 7: Организиране на национален семинар на всички заинтересовани страни/ multistakeholder за валидиране и провеждане на свързани дейности за подкрепаСтъпка на действие 8: Оценка на въздействието и мониторинг |

# Стъпка на действие 1: Създаване на Консултативен съвет на всички заинтересовани страни (Борд)

Бордът е орган, подпомагащ процеса на национална оценка. Той се състои от широка група независими експерти от различни области на експертиза и интереси. Препоръчва се участието на политически и регулаторни органи в областта на ИКТ или цифровата икономика, както и представители на националните статистически служби и заинтересовани страни в областта на Интернет. Националната комисия за ЮНЕСКО или други заинтересовани страни биха могли да играят роля при създаването на Борда.

## 1.1 Цели на Борда

Ролята на Борда е да засили качеството, легитимността и прозрачността на националните процеси на оценяване. Той помага да се гарантира ресурсното обезпечаване на оценките, с цел високо качество и ефикасно въздействие.

## 1.2 Състав

Бордът включва водещи експерти от различни заинтересовани страни, включително правителства (регулаторни и политически органи), академична, техническа общност, частен сектор, журналисти и медийни организации, гражданско общество, отделни потребители на интернет, агенции на ООН и междуправителствени групи. Необходимо е да се осигури географски баланс и баланс между половете, както и участие на младежки организации. Броят на членовете трябва да е между 8 и 18, за да бъде управляем и ефективен.

Членовете на Борда не получават заплащане, но членството носи имиджови ползи от наименуване в окончателния доклад (по желание).

## 1.3 Техническо задание Капацитет Функции Рамка Компетентности

Очаква се членовете на Борда да предложат ресурси за извършване на оценката, както и източници на данни за изследователите, с което да подпомогнат процеса.

Всеки член на Борда трябва да се стреми да присъства на физически и/или онлайн консултативни срещи и събития, когато е възможно и без бюджетна тежест.

Всеки член на Борда поема отговорност да помогне за партньорска проверка на окончателния доклад преди публикуване.

Всеки член на Борда трябва да участва активно в националния семинар за валидиране в края на изследването и да се ангажира, заедно с останалите и съгласно своите компетенции, да въведе в изпълнение препоръките, произтичащи от оценката.

## 1.4 Подкрепа на ЮНЕСКО

ЮНЕСКО чрез своите национални комисии и/или своите офиси на място може да осигури цялостна подкрепа и техническа помощ при създаването на Борда и да предложи свой представител като член или наблюдател.

ЮНЕСКО може също да осигури подкрепа чрез своите междуправителствени програми, включително програмата „Информация за всички“ (IFAP). Чрез своята мрежа от национални комитети, IFAP може да улесни прилагането на показателите ROAM-X на национално ниво.

# Стъпка на действие 2: Изграждане на Изследователски екип

Изследването се провежда от екип от изследователи. Екипът трябва да бъде балансиран, за да работи ефективно. Оценката на всички показатели (не само основните) може да включва между 5 и 8 изследователи на различни нива на експертиза и опит.

Едно от тези лица трябва да бъде ръководител на екипа и да поеме отговорност за успешното изпълнение на изследването. Ръководителят на екипа участва в създаването и взаимодействието с Борда.

# Стъпка на действие 3: Разработване на план за действие на проекта

Тази стъпка предвижда:

1. да се изгради общо разбиране за целите на проекта в рамките на Изследователския екип;
2. да се изработи работен план в рамките на наличния бюджет и
3. да се приемат правила за работа по време на проекта.

## 3.1 Установяване на цели

IUI са разработени, за да помогнат на правителствата и други заинтересовани страни:

* да развиват ясно и съществено разбиране за националната си интернет среда;
* да оценят тази среда във връзка с прилагането на принципите на ЮНЕСКО за ROAM; и
* да се формулират политически подходи и практически инициативи, които ще им позволят да постигнат целите си в съответствие с принципите на ЮНЕСКО и международните стандарти, тъй като интернет продължава да се развива.

## 3.2 Изготвяне на работен план

Едно проучване обикновено отнема от шест до осем месеца.

В работния план трябва да се обърне особено внимание на:

* тълкуването на индикаторите, когато е необходимо, средствата за проверка на всеки индикатор, както и източниците на данни;
* разпределението на работата между различните членове на Изследователския екип;
* график за подготовка, проучване, анализ и писане на доклади; и
* методи на координация и сътрудничество между членовете на екипа.

## 3.3 Координация на изследователския екип

От самото начало трябва да се определи:

* ролята и отговорностите на всеки член от Изследователския екип в съответната област на компетентност;
* подкрепящи роли, които трябва да се изпълняват в тези области от други членове на екипа;
* правила за провеждане на срещите и редовна дискусия в екипа и
* правила за изготвяне и обсъждане на констатации и препоръки по проекта.

# Стъпка на действие 4: Събиране на данни и източници

Централната фаза на проекта за прилагане на рамката на индикаторите ROAM-X се състои от събиране на данни. Тази фаза варира значително в различните страни поради различията в количеството и качеството на наличните доказателства.

# Стъпка на действие 5: Анализ на данните

Тази стъпка се занимава предимно с оценката на отделните индикатори и въпросите, с които те са свързани, но обхваща цялостната оценка на темите и категориите.

Изследователите, използващи рамката на IUI, трябва да гарантират, че използваните от тях доказателства идват от достоверни и авторитетни източници. Това може да са правителствени институции, академични изследвания, международни агенции, национални изследователски институти и организации на гражданското общество, медии и други източници. Те трябва да гарантират надеждността на доказателствата и чрез позоваване на други източници.

# Стъпка на действие 6: Писане на доклад и препоръки

ЮНЕСКО предлага общата рамка за доклада, след оценката на IUI, да включва следните раздели:

1. Кратко въведение в IUI (за запознаване на читателите, които иначе не са запознати с тях), които могат да се основават на рамката на IUI;
2. Обобщение на общите констатации (за рамката като цяло, а не за отделни категории): кратък отчет на изследването, методика, участие
3. Отделни глави за всяка от категориите ROAM-X
4. Пълно компилиране на препоръки, включени в предишните раздели
5. Приложение, включващо подробности за процеса на изследване, признания и източници.

## 6.1 Подготовка на доклада

## 6.2 Изготвяне на препоръки

Препоръките трябва да бъдат насочени към отговорните заинтересовани страни и могат да включват:

* правителствени институции и агенции
* предприятия, занимаващи се с доставка на интернет свързаност и услуги
* асоциации на професионалисти в Интернет и органи за управление на интернет, действащи в страната (включително например тези, които отговарят за управлението на домейни)
* национални статистически системи, изследователски центрове, учени и други, които предприемат или са способни да извършват съответни изследвания сега и в бъдеще
* организации на гражданското общество, включително тези, които се занимават с права, достъп, развитие, пол и живот на децата
* други заинтересовани страни на национално ниво
* международни агенции за развитие, които се интересуват от финансиране на работа, свързана с Интернет в страната

ЮНЕСКО предлага **четири точки** относно обхвата и представянето на препоръките:

* Препоръките трябва да насочат към ролята на заинтересованите страни в дадена страна за подобряване на универсалността на интернет като цяло, както и по отношение на конкретните отделни категории и теми. Т.е, необходимо е да се имат предвид взаимозависимостите в ROAM-X и да се гарантира последователност и взаимно допълване на препоръките
* Препоръките трябва да свързват бъдещото развитие на Интернет с други установени национални цели на публичната политика, включително национални стратегии за развитие, отворено управление, стратегии за цифрова икономика, ангажименти към целите за устойчиво развитие, политики, свързани с равенството между половете и т.н.
* Препоръките трябва да отчитат, че възможностите и предизвикателствата, породени от Интернет, са краткосрочни и дългосрочни и трябва да вземат предвид и двете
* Препоръките трябва да включват начини за подобряване на доказателствената база в съответната държава, като се обърне внимание на областите с недостиг на данни и се предложат начини за разрешаване на този проблем.

И накрая, докладът може да препоръча кога и как да се прилага оценката на показателите.

# **Стъпка на действие 7: Организиране на национален мултистейкхолдър семинар за** валидиране

В края на процеса на оценяване трябва да се организира национален семинар за обсъждане и валидиране на резултатите от оценката и препоръките за политиката с участие на представители на всички заинтересовани от изследването страни.

# Стъпка на действие 8: Оценка на въздействието и мониторинг

В идеалния случай мониторингът и оценката на въздействието трябва да се извършват независимо от Изследователския екип, за да се избегне всякакъв потенциален личен интерес да изкриви резултатите. Ако е възможно, тази фаза на оценка трябва да бъде включена в първоначалната концепция и бюджет.

**Ангажиране с ЮНЕСКО**

ЮНЕСКО ще преразгледа рамката на показателите като цяло, в светлината на опита и променящите се обстоятелства, преди двугодишното заседание на своя Съвет по IPDC през 2024 г. ЮНЕСКО е готова да подкрепи целия процес от създаване на Борда, до съвместно организиране на събития и мониторинг на въздействието. Когато е подходящо, ЮНЕСКО ще публикува резултатите от национална оценка като част от своите специални поредици от публикации. ЮНЕСКО ще подпомогне националния процес на оценяване и обмена на практики чрез глобална онлайн платформа.

Тези, които се интересуват от националните оценки на IUI в своите страни, се насърчават да изразят своя интерес и да се свържат с ЮНЕСКО по различни канали:

* Координация на проекти на ЮНЕСКО и контакт: internet.indicators@unesco.org
* Уебсайт на проекта на ЮНЕСКО: <https://en.unesco.org/internetuniversality>
* Регистрация в общността на универсалния интернет: <https://en.unesco.org/feedback/join-our-internet-universality-community>